text: Samboende uden at være et par
  26 maj 2010 kl. 15.17
  Vejle kommune står fast på, at en kvinde i Give skal miste pensions-tillæg, boligydelse og medicin-tilskud, fordi en mand bor i et værelse i hendes udlejningsbolig.
  
   
  Sussi Bjelkegaard har kun knap 6.000 kroner pr. måned tilbage i førtidspension, efter kommunen har inddraget, pensions-tillæg, bolig-ydelse og medicin-tilskud.
  Kommunen mener, hun bor sammen med en anden lejer i huset, og hans indtægt skal regnes med, når de indtægts-bestemte ydelser gøres op.
  Kommunen mener, hun er samboende med manden, fordi huset kun har et badeværelse og køkken, og telefonen er tilgængelig for dem begge. En mand og en kvinde behøver ikke være kærestepar for at opfattes som samboende.
  